Usūrijas brūnais lācis

Usūrijas brūnais lācis (Ursus arctos lasiotus) ir viena no lāču dzimtas (Ursidae) brūno lāču (Ursus arctos) pasugām. Tas dzīvo Sibīrijas austrumos Usūrijā, Amūras apgabalā, Ķīnas ziemeļaustrumos, Sahalīnā, Korejas pussalā un vairākās Japānas salās — Hokaido, Kunaširas un Iturupas salās.Mammals of the Soviet Union Vol.II Part 1a, SIRENIA AND CARNIVORA (Sea cows; Wolves and Bears), V.G Heptner and N.P Naumov editors, Science Publishers, Inc. USA. 1998.  Šo lāci mēdz saukt arī par melno grizlilāci.California Grizzly by Tracy Irwin Storer, Lloyd Pacheco Tevis. Publisher University of California Press, 1996  Tiek uzskatīts, ka Usūrijas brūnais lācis ir Amerikas grizlilāča priekštecis. Tas apmēram pirms 100 000 gadu ieradās Aļaskā un iedzīvojās Ziemeļamerikas kontinentā. Japānā Usūrijas lāci sauc par Hokaido brūno lāci jeb Ezo brūno lāci. Šobrīd vienā Hokaido salā dzīvo apmēram 3000 lāču.

 Izskats un īpašības 
Usūrijas brūnais lācis ir ļoti līdzīgs Kamčatkas brūnajam lācim, tomēr pirmajam ir slaidāks un garāks galvaskauss, zemāka pieres daļa un garākas nāsu ejas. Tā kažoks, salīdzinot ar Kamčatkas lāci, ir tumšāks, turklāt daži indivīdi ir pilnīgi melni. Kādreiz valdīja maldīgs uzskats, ka Usūrijas lāči ar melnu apmatojumu ir brūnā lāča un Āzijas melnā lāča hibrīdi. Tēviņi var sasniegt ievērojamu izmēru. Lielākie indivīdi var būt pat lielāki par Kamčatkas lāčiem, kas vidēji ir lielāki nekā Usūrijas lāči. 

 Barība 
Usūrijas brūnais lācis ir visēdājs, un liela daļa tā barības ir augi. Tas ēd dažādus augļus, pumpurus,Food Habits of Brown Bears in Hokkaido, Japan kā arī barojas ar grauzējiem, zivīm, putniem un kukaiņiem, īpaši daudz patērējot skudras.

 Atsauces 

 Ārējās saites 
 Hokaido brūnā lāča foto1
 Hokaido brūnā lāča foto2
 Hokaido brūnā lāča foto3
 Brown bears live in the mountains of a big city

Kategorija:Lāču dzimta
Kategorija:Āzijas fauna
Kategorija:Austrumāzijas fauna
Kategorija:Krievijas fauna
Kategorija:Japānas fauna
Kategorija:Ķīnas fauna